pt es gl en gl gl uk es pt en pt en gl ast ca es id es lt pt gl en en eu gl lt pt gl en gl lt pt it en en tr es pt gl es gl en gl gl gl pl pt pt es en pt gl en en gl eu pt en en gl it gl gl nl gl lt es gl gl gl pt gl hu es es en gl gl uk es en es gl gl es gl it gl es pt en pt lt pt gl gl pt en it gl gl gl gl gl gl gl gl gl gl gl gl gl gl gl gl gl es gl pt it gl en es sv es fr es de gl de es gl it gl pt es ceb en en es en sv pt es en fr pt es en de es en es en de gl es en en pt es en sv pt es gl fr lt gl en de en es en de it es lt gl en lt es en lt es es lt es en lt es en lt es en lt es en lt es en gl gl es pt en pt fr es gl ca en gl es gl gl gl es gl gl es gl it gl nb gl en
Ruslana Salayda: "A guerra é de EE UU e Rusia"
A tensión en Donetsk mantén atentos aos ucraínos que viven na cidade. Ruslana Salayda lamenta o conflito "entre pobos irmáns" e sinala os intereses económicos como principal motivo
photo_camera Ruslana e a súa cadela na Praza de Barcelos. GONZALO GARCÍA
"SOMOS IRMÁNS. Os rusos e os ucraínos somos familias mesturadas e enfrontarnos uns a outros non é bo, e menos porque todo baséase nunha guerra por intereses económicos". Explícao Ruslana Salayda, ucraína fincada en Pontevedra desde hai catro anos, que antes viviu en Madrid ao deixar a súa terra fai uns 23 anos, co fin da Unión Soviética. A ucraína considera que o que está a ocorrer no seu país non é máis que unha loita das grandes potencias polo acceso ao gas e outras materias primas. "A guerra é Estados Unidos e Rusia, Ucraína é un país que está no medio e acabou nunha guerra civil por intereses económicos dos outros", lamenta.
Neste sentido, Ruslana desconfía tamén da atención mediática que está a recibir o conflito xusto estes días. "En Ucraína levamos oito anos en guerra entre o Leste e o Oeste e en todo este tempo non se falou do país, houbo dous golpes de estado, en 2004 e en 2014, e o Goberno non é independente, porque depende do que diga Estados Unidos", quéixase. Ademais, critica a postura dos medios de comunicación que só contan "a verdade inglesa". Sobre o que poida ocorrer con esta escalada de tensión entre Rusia e Occidente non se atreve a facer moitos prognósticos. "Non creo que vaia haber unha guerra máis aló da que xa temos en Ucraína, pode producirse unha provocación, pero non é un asunto fácil", conta.
Ruslana leva tempo fóra de Ucraína. A crise xurdida coa caída da Unión Soviética provocou que, como ela, moita poboación emigrase. "Ucraína tiña máis de 50 millóns de habitantes estando na URSS e agora son pouco máis de 30 millóns, a superviviencia non é fácil alí, é un país pobre, cun nivel de vida baixo", explica, á vez que conta que ela xa sente española tras tantos anos e formar a súa familia aquí. Unha das principais fontes de ingresos dos ucraínos son as remesas que envían os emigrantes que traballan noutros países de Europa. "Se non fose polas persoas que mandan diñeiro ás súas familias desde o estranxeiro para que os seus fillos estuden e coman a situación sería peor", conta Ruslana.
ela mesma traballaba como profesora na educación pública do país antes de vir a España. "Ao caer a URSS houbo unha crise moi grande, estiven dous anos sen cobrar antes de irme. Había moita corrupción, os oligarcas collían o diñeiro e levábanllo a Suíza", recorda a ucraína. Esas oligarquías continúan presentes e protagonizan loitas entre elas polo poder, xerando tamén violencia.
No Oeste a xente leva unha vida normal, ten as súas preocupacións diarias e pensa máis en sobrevivir que na guerra
Os seus lazos co país actualmente son algunhas primas coas que mantén o contacto e a última vez que o visitou foi en 2019. "No Oeste a xente leva unha vida normal, ten as súas preocupacións diarias e pensa máis en sobrevivir que na guerra", apunta. E é que Ruslana é orixinaria da rexión de Galitzia –"podo dicir que son galega aquí e alá", chancea–, onde o conflito non se percibe tanto como na zona con máis tendencia prorrusa, ao Leste.
"Eu teño que dicir con dor que o Oeste de Ucraína ten un pasado escuro na Segunda Guerra Mundial, moita xente estaba do bando nazi, sinalaron casas onde vivían comunistas e mataron a moitísima xente. Eran traidores ucraínos", explica. Agora, uns 70 anos despois da Segunda Guerra Mundial, a extrema dereita rexorde con forza no Oeste do país. "Hai uns desfiles nazis que dan medo", indica.
Houbo moita propaganda antirrusa, a xente cre que por entrar na UE vai ter un chalé e un Mercedes
Ademais, lamenta que tras moitos anos baixo a influencia occidental, "houbo moita propaganda antirrusa, unha nova xeración que non viviu na URSS e que ten a ilusión de entrar na Unión Europea polas ilusións que se crearon. Cren que por formar parte dela xa van ter un chalé e un Mercedes", critica, recordando que en Europa tamén hai pobreza. Ademais, destaca que a Otan non fixo máis que expandirse polo Leste de Europa rodeando Rusia. "Agora mesmo hai bases militares dos ingleses a cinco minutos de Rusia", conta.
Ruslana móstrase moi crítica co papel de Estados Unidos no conflito. "Eu non vou defender a Putin, non se trata diso, pero é coñecido o interese de Estados Unidos no gas, sábese que o fillo de Biden tiña negocios de gas na zona. Se tan preocupados están pola seguridade dos ucraínos, ¿por que están a encher o país de armas?", pregúntase.
Case 800 ucraínos viven en Galicia, segundo datos do INE
En Galicia viven 792 ucraínos, 258 na provincia de Pontevedra, segundo o Instituto Nacional de Estadística (INE). Ademais, un total de 112.034 persoas de nacionalidade ucraína residen en España, repartidos na súa maioría entre Cataluña, Madrid e a Comunidade Valenciana.
Estas cifras destacan tamén que, das persoas con nacionalidade ucraína que residen no país, 9.878 xa naceron en España; 100.563 naceron en Ucraína, e os case 1.600 restantes son nacidos noutros países.
Por sexo, a maioría, o 52,2%, son mulleres (58.557), fronte ao 47,4% que supoñen os homes (42.006); mentres que por rango de idade, o grupo máis numeroso é o das persoas entre 16 e 44 anos, que suman 58.287, das máis de 112.000 totais. Séguelle o grupo de entre 45 e 64 anos, que son 41.115; os menores de 15 anos, que son 8.731 e os de máis de 65 anos, que suman 6.895.
Os datos do INE tamén desglosan a poboación con nacionalidade ucraína que reside en España por comunidades autónomas. O maior volume de cidadáns ucraínos rexístrase en Cataluña, onde viven 23.619. é unha comunidade case tan numerosa como a de Madrid, que inclúe a 23.356 persoas.
Na Comunidade Valenciana, pola súa banda, viven segundo o INE 21.780 ucraínos, mentres que en Andalucía contabilizouse unha comunidade de 17.414.
Séguenlle a maior distancia a Rexión de Murcia (7.433), Castela- A Mancha (3.947), o País Vasco (2.527), Aragón (2.304), Baleares (2.135), Navarra (1.549), Castela e León (1.406), Canarias (1.378), Cantabria (915), Principado de Asturias (859), Galicia (792), A Rioxa (376), Estremadura (239) e, finalmente, Ceuta (5) e Melilla (4).
pontevedra Rusia Mundo guerra Ucrania
EE UU llama a sus ciudadanos a abandonar "de inmediato" Rusia
Gato será el alcaldable del PSOE en Monterroso y consensuará una lista cremallera con el actual portavoz
El Río Breogán se estrena con el Ucam Murcia, un rival de postín
Revocan la prohibición de la manifestación ante el Foro La Toja por el topónimo
El padre de Desirée Leal: "Un monstruo puede recurrir, pero mi hija no puede volver a la vida"
Naty, una madre lucense de 32 años que se posiciona como instagramer emergente
Descubren una "entrada monumental" en el yacimiento de Penas do Castelo
Muere un motorista en Lugo tras ser alcanzado por un conductor que triplicó la tasa de alcohol
Roberto Rubio, un peluquero aficionado a las motocicletas, los dardos y el billar
Aplazada la fiesta de San Miguel en Paradela por la muerte de Roberto Rubio
Muere en un accidente de tráfico en Castro de Rei un joven trabajador del Concello de Cospeito
EE UU llama a sus ciudadanos a abandonar "de inmediato" Rusia
A Ulloa e Melide
Gato será el alcaldable del PSOE en Monterroso y consensuará una lista cremallera con el actual portavoz
El Río Breogán se estrena con el Ucam Murcia, un rival de postín
Revocan la prohibición de la manifestación ante el Foro La Toja por el topónimo
El padre de Desirée Leal: "Un monstruo puede recurrir, pero mi hija no puede volver a la vida"
Revocan la prohibición de la manifestación ante el Foro La Toja por el topónimo
Condenado por agredir a dos policías el profesor de la USC apartado tras vejar a alumnas
El covid se cobra otra vida en Galicia: esta es la situación de la pandemia en Lugo
Redacción / Agencias 28/sept./22
Rescatan a un hombre atrapado bajo un tractor en Aranga
Rueda promete seguir bajando impuestos tras las críticas de Ana Pontón
Reganosa, Repsol y Naturgy transformarán en biometano excedentes de purín
Un hospitalizado tras un accidente múltiple en Vigo que causó largas retenciones
El chef Olleros: "La comida que damos a los niños y mayores es una basura"
Miguel Álvarez (Efe) 28/sept./22